Kauksi linnamägi

Kauksi linnamägi ehk Leerimägi on linnamägi Põlva maakonnas Põlva vallas Kauksi külas.

Mälestise asukoht

Linnamägi paikneb Ahja jõe lisajõe Lutsu jõe lõunapoolsel kaldaneemikul. Läänes piirneb see soise madaliku ja ojaga. Linnamäest idas ja lõunas asub sooga lõppev tasandik. Seega on alust arvata, et muinaslinnus oli looduslikult hästi kaitstud.

Mälestise kirjeldus

Linnuse ebatasane, selge kultuurikihita ovaalne õueala on 66 m pikk ja kuni 36 m lai. Pindala on 1800 m². Kagus paikneb linnuse välisküljel 7 m ja siseküljel 3 m kõrgune kuhjatud vall. Ülejäänud õueala piiravad vallid on madalamad (0,5–0,6 m).

1960. aastal on ligi pool linnuse lõuna- ja lääneosa õuepinnast lõhutud, kuna sinna rajati mäe kõrgepingeliin.E. Tõnisson, Eesti muinaslinnused. Tartu, Tallinn, 2008, lk 316.

Mälestise uuringud

21. augustil 1951 tegi arheoloog Harri Moora proovikaevamise. Selle käigus leiti kaguvallist mõned savinõukillud. Vallist varisenud liiv ja ka otsavalli liiv sisaldasid rohkelt sütt. Seetõttu on alust arvata, et muinaslinnust ehitades oli peale liivavallide rajatud ka puitkonstruktsioone.H. Moora, 21. august 1951.

Vaata ka
 Eesti linnuste loend

Viited

Välislingid


Kategooria:Eesti muinaslinnused
Kategooria:Põlva vald